Era esclaua se metec a mestrar-les damb extrèma consideracion, e quan ja èren assadorats, les presentèc ua palangana e ua gèrla d’aur plia d’aigua perhumada entà que se lauèssen es mans; dempús les presentèc ua gèrla meravilhosa incrustada de rubís e de diamants, e plia d’aigua de ròses, les botèc aigua en ua e auta man entara barba e eth ròstre e dempús les hec a vier eth perhum d’aloè en un caçoleta d’aur, e les perhumèc eth vestit, sivans eth costum.